Χειρότερα φαίνεσαι. Να βάλουμε θερμόμετρο.
Δεν χρειάζεται, έχει πέσει έναν βαθμό.
Έχεις 38, δηλαδή.
Βρέθηκε πτώμα σε άδειο κτίριο. Ο Μπελ με κάλεσε. Το τσάι θα περιμένει.
Να σου θυμίσω ότι δεν πληρώνεσαι για να είσαι σύμβουλος.
Η βαρεμάρα βλάπτει την υγεία μου περισσότερο από την ασθένεια.
Φαίνεσαι χάλια.
Τουλάχιστον έχω ακόμα μάτια. Δεν ισχύει για όλους αυτό.
Λείπουν πορτοφόλι και ταυτότητα.
Λευκός άνδρας, πάνω από 45, δέχτηκε πυροβολισμούς στο πρόσωπο,
εξ επαφής.
Ήθελα να τον δεις πριν μαζέψουμε, αλλά δεν ήξερα ότι πεθαίνεις.
Λείπουν κάλυκες,
θραύσματα κρανίου, φαιά ουσία.
Τον δολοφόνησαν σε άλλο σημείο.
Πες μου κάτι που δεν ξέρω.
Ο οργασμός του χοίρου διαρκεί 30 λεπτά.
Δεν είμαι μαμά σου, ούτε νοσοκόμα,
αλλά αν πεθάνεις από το κρύο, ο πατέρας σου δεν θα με πληρώσει.
Άνετα παπούτσια, αλλά όχι αθλητικά.
Δούλευε όρθιος, αλλά η δουλειά του δεν επέτρεπε το χαλαρό ντύσιμο.
Αν συνυπολογίσεις το μελάνι στα χέρια του και το στυλό-λέιζερ,
μάλλον ήταν καθηγητής ασιατικών σπουδών και πήγε πρόσφατα στην Ταϊλάνδη.
Το νήμα στον καρπό του είναι βραχιολάκι Σάι Σιν,
το φοράνε όσοι εισέρχονται σε βουδιστικό μοναστήρι.
Αποσυντίθεται και πέφτει με τον καιρό.
Από τη φθορά του, αν ο άντρας πλενόταν τακτικά,
πρέπει να το φόρεσε πριν από δέκα μέρες.
Θα μιλήσω με τα κοντινά πανεπιστήμια.
Πανεπιστήμιο. Ενικός. Γκάρισον.
Γιατί;
Η γραβάτα του είναι κίτρινη και μπλε, στις αποχρώσεις του Γκάρισον.
Θα επικοινωνήσω μαζί τους.
Μη ζητήσεις τον καθηγητή Τρεντ Ανάνζιο.
Φοβάμαι πως είναι νεκρός.
Γνώρισα τον Τρεντ πριν πέντε χρόνια.
Δίδασκε στο Πεκίνο κι ήμουν φοιτήτριά του.
Ήρθα εδώ για χάρη του. Παντρευτήκαμε πρόπερσι.
Ξέρετε κάποιον που θα ήθελε να του κάνει κακό;
Ένας καθηγητής ήταν. Απλός άνθρωπος.
ΣΩΦΡΟΝΙΣΤΙΚΟ ΙΔΡΥΜΑ ΡΙΚΕΡΣ
Με συγχωρείτε.
- Εμπρός; - Τζόνι, εγώ είμαι.
Λίαμ;
Λυπάμαι, δεν σας βοηθάω και πολύ.
- Ήταν καλός άνθρωπος, δεν είχε εχθρούς. - Δυσκολεύομαι να το πιστέψω αυτό.
Τον...
Τον πυροβόλησαν στο κάθε μάτι
σχεδόν εξ επαφής.
Είναι προσωπικό χτύπημα.
Δεν σκοτώνεις έτσι.
Εκτός αν έχεις κάτι προσωπικό με τον άλλο ή στέλνεις κάποιο μήνυμα.
Μήνυμα;
Πότε τον είδατε τελευταία;
Χτες το πρωί. Είχε μαθήματα και το βράδυ μια συνάντηση τμήματος.
- Είχε πολλές τελευταία. - Με τι θέμα;
Δεν μου είχε πει.
Πάμε στο Γκάρισον, να μιλήσουμε με τους συναδέλφους του θύματος.
Πειράζει να φύγω για λίγο;
Πας στις φυλακές;
Διάβασα την αναγνώριση κλήσης σου.
- Φίλος σου είναι; - Παλιός πελάτης.
Θα σε ενημερώνω για το πού βρισκόμαστε.
Ωραία.
Ήσουν βοηθός του;
Για τέσσερα χρόνια.
Η γυναίκα του μας είπε ότι χτες είχε συνάντηση τμήματος.
Έφυγε κατά τις 5:30 μ.μ. Αν είχε συνάντηση, θα το ήξερα.
- Είπε ψέματα στη γυναίκα του; - Ή εκείνη σε μας;
Ήταν επικεφαλής του τμήματος. Είχε διαλέξει γραφείο στον όροφο;
- Ενδιαφέρον. - Θα είμαι απ' έξω.
Στριμωγμένο για τον επικεφαλής.
Ατζέντα.
Ίσως μας πει τι σκάρωνε χτες.
Δεν φαντάζομαι να σημείωνε τις βόλτες σε παράνομα καζίνο.
- Ορίστε; - Αυτό έκανε χτες.
Περιμένεις να σε ρωτήσω πού το κατάλαβες.
Πού το κατάλαβες;
Χαίρομαι που ρωτάς. Από τα δεκατριάρια.
Έμενε στο διαμέρισμα 13, το τηλέφωνό του τελειώνει σε 1313
και διάλεξε το γραφείο 13 αντί για το πιο φωτεινό,
πιο ευρύχωρο γραφείο 14.
Ο λόγος; Το 14 είναι γρουσούζικο στον κινέζικο τζόγο.
Το 13, το αντίθετο. Ο Ανάνζιο μιλούσε κινέζικα.
Σίγουρα μπορούσε να μπει σε κινέζικες λέσχες τυχερών παιχνιδιών.
Ακόμα κι αν ήταν τζογαδόρος, δεν σημαίνει ότι έπαιζε χτες βράδυ.
Δεν είδες το εσώρουχό του; Φωτεινό κόκκινο μποξεράκι.
Τα φοράνε οι τζογαδόροι στην Κίνα, για καλή τύχη.
Τα ρούχα του μύριζαν τσιγαρίλα, μα τα δόντια του ήταν λευκά, όχι κίτρινα.
Έπαιζε. Και μάλιστα σε αίθουσα με καπνό.
Μάλλον έχεις δίκιο.
Πλακίδια Ματζόνγκ.
Διαφορετικά χρώματα και μεγέθη. Είναι από άλλα σετ.
Τα πλακίδια πάνε σε ζευγάρια, γιατί να κρατήσει τα μονά;
Δεν είναι για να παίξει. Είναι κάρτες-μέλους σε λέσχες.
Δεν με ρωτάς πώς το ξέρω;
Τέλος πάντων.
Όταν δούλευα στο Ηθών, οι λέσχες έδιναν προσωπικές μάρκες στα μέλη
ως επιβράβευση και για να ξεχωρίζουν οι μπάτσοι.
Τα δείχνεις, γλυτώνεις την ουρά.
Το Ηθών της Τσάιναταουν θα ξέρει σε ποιες λέσχες ανήκουν.
- Είσαι κούκλα. - Εσύ είσαι χάλια.
- Κάνεις πάλι χρήση. - Πώς πάει η παροιμία;
- "Η απεξάρτηση είναι για δειλούς". - Τι θέλεις;
Τη βοήθειά σου.
- Να πληρώσω εγγύηση; - Όχι.
- Θα μου πεις τι έκανες; - Οι μπάτσοι λένε
ότι χτύπησα κι εγκατέλειψα κάποιον.
Δεν το έκανες;
Το διασκέδαζα και λιποθύμησα.
Το πρωί μού λένε οι μπάτσοι ότι παραβίασα κόκκινο στις 2 τη νύχτα.
Χτύπησα μια κυρία και πήγε στο νοσοκομείο.
Γιατί κατηγορούν εσένα;
Επειδή κάποιος έβγαλε φωτογραφία το αμάξι μου.
Δεν ήμουν εγώ. Ξέρεις πώς είμαι με τα κλειδιά.
Θα τα άφησα στο αμάξι. Κάποιος το πήρε για βόλτα.
- Λίαμ. - Θα το θυμόμουν,
αν είχα χτυπήσει κάποιον.
Όχι αν ήσουν τύφλα.
Το μόνο που ζητάω είναι να πεις κάτι στον φίλο σου
στην Εισαγγελία.
Να σου πω κάτι;
Δεν είναι αυτό που θέλεις να ακούσεις, αλλά δεν μπορώ να σε βοηθήσω άλλο.
Δεν μπορώ.
Έτσι φέρεσαι σε όλους τους πρώην σου; Ή μόνο σε μένα;
Μόνο σε σένα.
Από Σέρλοκ Χολμς: Συνάντησέ με.
Ήρθες.
Τον αναλαμβάνεις εσύ.
Όλα καλά;
Σε όλη τη διαδρομή μιλούσε σε ένα μαγνητόφωνο.
Για την επίδραση της παλίρροιας στην εγκληματικότητα.
Σκέφτομαι να γράψω μια μονογραφία.
Έχει παραισθήσεις, θα ανέβασε πυρετό.
Πώς πήγε η επίσκεψη στη φυλακή; Βοήθησες τον πελάτη σου;
Είναι εμπιστευτικό.
Ο Μπελ βρήκε τις διευθύνσεις για τρεις διαφορετικές λέσχες.
Ο Ανάνζιο δεν ήταν στις πρώτες δύο. Πάνω στην ώρα ήρθες.
Αστυνομία. Να περάσουμε;
Μπορώ να βοηθήσω με τον παλιό σου πελάτη; Σε απασχολεί, το βλέπω.
Δεν σε αφορά.
Ανήκουμε και οι δύο στο κλειστό κλαμπ
των νηφάλιων πελατών της Γουάτσον.
Κάτι σαν αδέρφια.
Υπάρχει περίπτωση να είναι αθώος;
Όχι.
Είσαι υπεύθυνος;
Μιλάει κανείς αγγλικά;
Σου είπε ότι είναι ένοχος;
Έκανε χρήση και χτύπησε μια γυναίκα.
Δεν το θυμάται γιατί λιποθύμησε. Αυτό δεν σημαίνει ότι είναι αθώος.
Ούτε ότι είναι ένοχος.
Ξεπέρασε τα όρια, ως πελάτης. Καταχράστηκε την εμπιστοσύνη μου.
Αν είναι να πιάσει πάτο, θα αφήσω να γίνει.
Δεν μιλάνε αγγλικά.
Δεν ισχύει αυτό, επιθεωρητά.
Έχετε βάλει χλωρίνη εδώ.
Το ξέρω ότι με καταλαβαίνετε και ότι δεν είστε ο επιστάτης.
Βάλατε ποδιά, αλλά φοράτε ακόμα ακριβά ιταλικά παπούτσια.
Είστε ο ιδιοκτήτης. Θέλουμε να μιλήσουμε στους προμηθευτές σας.
Μιλάτε αγγλικά.
Έχετε βάλει χλωρίνη εδώ, μόνο σε αυτό το σημείο του πατώματος.
Μπορώ να μάθω γιατί;
Ήταν εδώ ένας μεθυσμένος.
Έκανε εμετό εκεί.
Σε τόσο μεγάλη επιφάνεια;
Και με τόση δύναμη, που έφτασε στον τοίχο;
Πρέπει να παραδεχτείτε ότι έπεσαν πυροβολισμοί εδώ μέσα
και βγάλατε δύο σφαίρες από τον τοίχο.
Καλά, θα μας πει το βίντεο.
Ποιο βίντεο;
Που κατέγραψε αυτή η κάμερα.
Ανιχνευτής καπνού είναι.
Πάνω από ψησταριά; Δεν νομίζω.
Είναι κρυφή κάμερα ασφαλείας.
Είμαι συνδρομητής σε πολλούς καταλόγους και αναγνώρισα το μοντέλο.
Θα αναλάβεις εσύ;
Δείξτε μας το υλικό, αλλιώς θα σας κλείσουμε τη λέσχη.
Φέρε τον υπολογιστή μου.
Να ο δικός μας.
Κι αυτός που τον πυροβόλησε.
Ο δράστης απειλεί τον πορτιέρη και μπαίνει.
"Δώστε μου τα λεφτά σας ή πυροβολώ". Οι περισσότεροι τα δίνουν.
Εκτός από τον καθηγητή.
Έχει παγώσει. Μην κοιτάς, καλύτερα.
Εσείς τον πετάξατε κάτω από τη γέφυρα;
Κι εμείς θύματα είμαστε.
Θέλω και το άλλο βίντεο. Αυτό που φαίνεται το πρόσωπό του.
Ποιο άλλο βίντεο;
Ο διάδρομος μέχρι εδώ ήταν μεγάλος. Αν ήρθε φορώντας μάσκα,
ο πορτιέρης θα είχε χρόνο να αντιδράσει.
Αλλά η φασαρία άρχισε όταν μπήκε μέσα.
Περπάτησε τον διάδρομο χωρίς μάσκα και μετά έβγαλε το όπλο.
Δεν θέλεις να τον δούμε εμείς.
Τον ψάχνουν ήδη οι δικοί σου.
Αν τον βρεις, θα πάρεις τα λεφτά σου και θα τον τιμωρήσεις όπως θέλεις.
Το βίντεο, παρακαλώ.
Ορίστε ο δολοφόνος του Τρεντ Ανάνζιο.
Όταν κοιτάς φωτογραφίες, δεν πρέπει να αφιερώνεις κάποιο χρόνο;
Αφιερώνω όσο χρόνο χρειάζεται
για να απορρίψω υπόπτους.
Τι είναι αυτό; Ζήτησα καφέ.
Ναι, αλλά πήρες τσάι.
Είμαι Βρετανός, δεν είναι τσάι αυτό.
Έχει μέσα κινέζικα βότανα.
Χάζεψα λίγο στην Τσάιναταουν, όσο σε περίμενα.
Αυτό το έφτιαχνε η μαμά μου όταν ήμουν άρρωστη.
Με όλον τον σεβασμό, προτιμώ κάτι επιστημονικά αποδεδειγμένο.
Τα βότανα που έχει αποδεδειγμένα βελτιώνουν το ανοσοποιητικό σύστημα
και χαρίζουν μεγαλύτερης διάρκειας στύσεις.
Της μητέρας σου;
Σκάσε και πίνε.
Τι είναι αυτό;
Η αναφορά σύλληψης του πελάτη σου, Λίαμ Ντάνοου.
Δεν σου είπα όνομα.
Μου είπες αδίκημα, ημερομηνία σύλληψης και φύλο θύματος. Ήξερες ότι θα τον βρω.
Ζήτησα να μη βοηθήσεις.
Δεν σε έχω βοηθήσει ακόμα. Δεν το έχω ανοίξει καν.
Σκέφτηκα ότι θα ήθελες τα στοιχεία.
Γιατί;
Δεν είναι εύκολο να αφήσεις κάποιον πίσω σου.
Ακόμα πιο δύσκολο, αν είσαι σύμβουλος εξαρτημένων.
Δεν θέλεις να βεβαιωθείς;
Βρήκα κάτι στο σύστημα. Ραούλ Ραμίρεζ.
Έκανε φυλακή για βιασμό και ληστεία.
Η αστυνομία πηγαίνει στο σπίτι του.
Αυτή η φωτογραφία
δεν είναι υπέρ σου, Ραούλ.
Τα πορτοφόλια που έκλεψες από τη λέσχη Ματζόνγκ.
Τα βρήκαμε στο γκαράζ σου.
Και βέβαια,
υπάρχει και το πορτοφόλι του Τρεντ Ανάνζιο,
λερωμένο με το αίμα του.
Πιάστηκες σαν το ψάρι
στο αγκίστρι.
Αν σας δώσω κάποιον;
Μπορώ να εξασφαλίσω ειδική μεταχείριση;
Εξαρτάται. Ποιον θα μας δώσεις;
Αυτόν που με έβαλε.
Σε προσέλαβαν για να το κάνεις;
Γύρισα σπίτι τις προάλλες
και βρήκα έναν φάκελο στην πόρτα.
Τον άνοιξα.
Περιείχε χίλια δολάρια σε μετρητά.
Χτύπησε το τηλέφωνο.
Ένας τύπος μού είπε ότι με ξέρει από τη γειτονιά.
Ήξερε το μητρώο μου, τα πάντα.
- Θα μου έδινε άλλα εννιά χιλιάρικα... - Αν σκότωνες τον Ανάνζιο.
Όχι μόνο.
Να τον πυροβολήσω στα μάτια.
Σου είπε τον λόγο;
Θα τον πυροβολούσα την επομένη, όταν θα έφευγε από το γραφείο του.
Τον παρακολούθησα κάποιες μέρες. Τον ακολούθησα στη λέσχη.
Είδα ότι υπήρχε πολύ χρήμα και σκέφτηκα...
- Μ' ένα σμπάρο, δύο τρυγόνια. - Συνάντησες ποτέ τον τύπο;
Τηλεφωνούσε ή έστελνε μήνυμα.
Η φωνή του ήταν πάντα αλλοιωμένη.
Δείτε το κινητό μου. Υπάρχουν οι φωτογραφίες που έστειλε.
Η ιστορία του Ραμίρεζ επιβεβαιώνεται. Ο τύπος τού έστειλε αυτό.
Του υπέδειξε πού πάρκαρε ο Ανάνζιο.
Είχε κινητό μιας χρήσης;
Ναι, προπληρωμένο. Βρήκαμε μόνο κλήσεις με τον Ραμίρεζ.
Αν δεν είναι τυχαίο, ποιος είχε προσωπικά με τον Ανάνζιο;
Αν ήταν ο ίδιος που έβγαλε τη φωτογραφία, τότε ήταν φίλος του.
Ή συγγενής.
Τι;
Στην κάτω αριστερή γωνία της φωτογραφίας
υπάρχει αποχρωματισμός.
Ένα ορθογώνιο
υπερφωτισμένο.
Πρέπει να είμαι χάλια για να μην το είδα.
Είναι αντανάκλαση από παράθυρο, σύμφωνα με το σχήμα,
άρα είναι φωτογραφία άλλης φωτογραφίας.
Η αρχική ήταν σε γυαλί και η κορνίζα έχει κοπεί.
Είχε πολλές τέτοιες στο σπίτι.
Δεν τραβήχτηκε στο σπίτι. Βλέπεις αυτό το σχήμα;
Ένας κύκλος με τετράγωνο.
Είναι κινέζικο φυλαχτό που είχε ο Ανάνζιο στο παράθυρο του γραφείου του.
Αν ο Ραμίρεζ λέει την αλήθεια,
μένει μόνο να βρούμε ποιος είχε πρόσβαση στο γραφείο του
και μένει στη γειτονιά του Ραμίρεζ.
Ξέρω κάποιον που ταιριάζει στην περιγραφή.
Είναι γελοίο.
Δεν ξέρω κανέναν Ραούλ Ραμίρεζ.
Μένει δύο τετράγωνα μακριά. Δίπλα στο γυμναστήριό σου.
- Πώς ξέρετε πού πάω; - Από το μπρελόκ σου.
Το παρατήρησα όταν μας έβαλες στο γραφείο.
Δεν θα το θυμόμουν αν δεν είχε αυτό το απαίσιο χρώμα.
Ξέρεις πόσοι ζουν εδώ;
Όχι πολλοί που κατηγόρησαν τον Ανάνζιο ότι τους κατέστρεψε.
Έκανες αίτηση για μόνιμη δουλειά στο Μπέρκλεϊ.
Ο Ανάνζιο έστειλε επιστολή στον διευθυντή του τμήματος.
"Ο κος Ο' Μπράιεν έχει μεν δραστήριο πνεύμα,
αλλά δυστυχώς η δουλειά του δεν έχει εξελιχθεί.
Δεν μπορώ να σας τον προτείνω".
Πόσα χρόνια ήσουν βοηθός του;
Τέσσερα
και...
Δεν χάρηκα που με έθαψε,
αλλά δεν τον σκότωσα.
Βρήκαμε στον υπολογιστή του
ένα γράμμα προς την ασφάλεια της πανεπιστημιούπολης.
Τον απείλησες ότι θα πληρώσει για το γράμμα.
Όλο αυτό είναι καφκικό. Ακαδημαϊκοί είμαστε.
Δημοσιεύουμε μύδρους όταν θυμώνουμε ο ένας με τον άλλο.
- Δεν προσλαμβάνουμε εκτελεστές. - Επιθεωρητά;
Έρχεσαι;
Θέλω να δεις κάτι.
Τα μάγουλά σου πήραν χρώμα. Δεν είσαι ιδρωμένος.
Με γυμνό μάτι, φαίνεσαι καλύτερα.
Νιώθω καλύτερα. Η γρίπη δεν ήταν δυνατή.
Ή δούλεψε το τσάι.
Βρήκαμε ένα κινητό.
Κύριε Ο' Μπράιεν,
πώς θα το εξηγούσε αυτό ο Κάφκα;
Δεν το έχω ξαναδεί.
Ήταν κάτω από το κρεβάτι σου. Έχει μόνο έναν αριθμό στις κλήσεις,
του Ραμίρεζ.
- Σε συνδέει με τον Ραούλ. - Διοικητά;
Άσχημα τα πράγματα.
Δεν μπορείς να περιμένεις; Θα μιλήσει.
Αμφιβάλλω. Δεν νομίζω ότι έχει σχέση με τη δολοφονία.
Αφού βρήκαμε το τηλέφωνο...
Τα κινητά μιας χρήσης δεν τα καταστρέφεις μετά;
- Γιατί να το κρατήσει; - Για να βρει τον Ραμίρεζ.
Γιατί είναι ηλίθιος. Δεν είναι όλοι εγκέφαλοι.
Ισχύει, αλλά αυτός δεν αγχώθηκε καν όταν του έψαξαν την κρεβατοκάμαρα.
Ακόμα κι αν το είχε κρατήσει, είναι τόσο βλάκας που δεν θα το θυμόταν;
Δεν ξέρω τι λέτε, αλλά χάνετε.
Ο Ο' Μπράιεν ομολόγησε.
Να ζήσουν οι ηλίθιοι.
Στις 12 του μήνα;
Ναι, στις 12 του τηλεφώνησα.
Και του είπες πού να βρει τον Τρεντ Ανάνζιο;
Ναι, του είπα πού να τον βρει...
- Ακόμα αυτό βλέπεις; - Δεν μου κολλάει.
Δεν δίνει επιπλέον στοιχεία. Απλώς επαναλαμβάνει τις ερωτήσεις.
"Μήπως τον σκοτώσατε με ένα γιγάντιο ρομπότ;"
"Ναι, τον σκότωσα με ένα γιγάντιο ρομπότ".
Αμφιβάλλεις ακόμα;
Δεν ξέρω.
Τι είναι αυτά;
Λογαριασμοί και ταχυδρομείο του Ο' Μπράιεν.
Ό,τι μπόρεσα να πάρω πριν φύγω από το Τμήμα.
Ήλπιζα να μάθω κάτι περισσότερο, αλλά μέχρι στιγμής...
Κατέβαζε πολλή μουσική.
Πάνω από εκατό τραγούδια μέσα στον μήνα.
Σχεδόν όλα χάλια.
Το "My Heart Will Go On". Μήπως να τον αφήσω να πάει φυλακή;
- Θέλω να σου πω για τον Λίαμ. - Τον αδερφό μου στη μάχη;
Έψαξα το αρχείο που βρήκες.
Αυτό είναι του Λίαμ.
Η σύγκρουση φαίνεται σφοδρή, αλλά εκείνος δεν είχε ούτε γρατζουνιά.
Αν φορούσε ζώνη, θα είχε σημάδια στον λαιμό του.
Αν δεν φορούσε, θα είχε χτυπήσει το κεφάλι του.
Μένει στην Αστόρια. Τελευταία έγιναν κλοπές αυτοκινήτων εκεί.
Οι κλέφτες γδύνουν το αμάξι και το εγκαταλείπουν μετά.
Το θέμα είναι ότι τα άλλα αμάξια μπήκαν μπρος με καλώδια. Του Λίαμ, όχι.
Τα κλειδιά βρέθηκαν στη μίζα.
Καμιά φορά τα άφηνε πάνω.
Επιπλέον, τίποτα δεν κλάπηκε.
Ξέρεις κάτι;
Είχα κάνει στον Λίαμ δώρο ένα ασημένιο μπρελόκ με ρολόι.
Πιστεύεις ότι κλάπηκε;
Φαινόταν ακριβό, μα δεν ήταν. Ο κλέφτης δεν το κατάλαβε.
Υπάρχει πιθανότητα να το πούλησε ο ίδιος ο Λίαμ;
Οι εξαρτημένοι δεν είμαστε και πολύ συναισθηματικοί.
Πόσο καιρό δούλευες μαζί του, πριν αρχίσετε να κοιμάστε μαζί;
Παραήσουν απογοητευμένη μαζί του, τις προάλλες.
Ως επαγγελματίας, θα έχεις ξαναδεί εξαρτημένους να υποτροπιάζουν.
Η απουσία του μικρού σου δώρου σού έκανε εντύπωση. Απλώς, ρωτάω.
Αύριο θα πάω στις φυλακές. Θα είσαι εντάξει για λίγες ώρες;
Τραγούδι "The Pina Colada Song".
Λυπάμαι, δεν καταλαβαίνω.
Πιστεύετε ότι είχα δεσμό με τον κύριο Ο' Μπράιεν;
Οι συλλογές τραγουδιών με το όνομά σας,
όπως συνειδητοποίησα χτες βράδυ, απαρτίζονται
από τραγούδια που αγόρασε ο Ο' Μπράιεν τελευταία.
Ερωτικά τραγούδια.
Δεν είναι και η πιο ρομαντική κίνηση,
αλλά πού λεφτά για κοσμήματα, με μισθό βοηθού;
Έπρεπε να δεις τη φάτσα του, όταν βρήκαμε το τηλέφωνο.
Έμεινε άναυδος.
Δεν είχε ιδέα ότι το τηλέφωνο βρισκόταν στο σπίτι του.
- Εσύ δεν το έβαλες εκεί; - Δεν ξέρω τι λέτε.
Γιατί να ομολογήσει, όμως;
Έσπασα το κεφάλι μου. Υπάρχουν δύο πιθανές απαντήσεις.
Ένα. Νόμιζε ότι το άφησες εκεί κατά λάθος
και θα γυρνούσες να το πάρεις για να το καταστρέψεις,
μη ξέροντας ότι θα το έβρισκε η αστυνομία.
Δύο. Είναι εντελώς θύμα.
Κατάλαβε ότι του την έστησες, αλλά σε αγαπάει τόσο
που το πήρε πάνω του.
Όπως και να 'χει, δεν είναι πολύ έξυπνος.
Θα ήθελα να φύγετε.
Αν έχεις κάτι να πεις, καλύτερα να το πεις άμεσα.
Και για κείνον, και για σένα.
Ένα παλιό εγχειρίδιο της κινεζικής πολιτικής αστυνομίας.
Λέει πώς να δέρνεις ύποπτο
χωρίς να αφήνεις σημάδια.
Χρησιμοποιούσε τις τεχνικές πάνω μου.
Με έβαζε να κάνω πράγματα.
Φρικτές σεξουαλικές πράξεις. Τις βιντεοσκοπούσε.
Ακόμα κι αν σας πιστέψουμε, ο φόνος δεν δικαιολογείται.
Δεν έχω σχέση με τον φόνο. Ούτε ο Μπρένταν πιστεύω ότι έχει.
Δεν ξέρω πως βρέθηκε το τηλέφωνο στο διαμέρισμά του,
αλλά ξέρω ότι δεν θα σκότωνε ποτέ.
Μόλις μας είπατε
ότι ο σύζυγός σας ήταν έκφυλος και σαδιστής.
Αν είναι αλήθεια,
γιατί να σας εμπιστευτούμε;
Δεν ήταν σύζυγός μου.
Μου υποσχέθηκε ότι θα με παντρευόταν όταν μου ζήτησε να έρθω στις ΗΠΑ.
Όταν ήρθαμε, αθέτησε την υπόσχεσή του.
Ήξερε ότι δεν μπορούσα να πάω στην αστυνομία.
Για να μη με απελάσουν.
Πότε μπλέχτηκε ο Μπρένταν;
Ήρθε στο σπίτι μια μέρα, να αφήσει κάτι για τον Τρεντ
και με βρήκε να κλαίω.
Με πήρε αγκαλιά.
Σκόπευα να αφήσω τον Τρεντ και να παντρευτώ τον Μπρένταν.
Μας είπατε ψέματα πριν.
Γιατί να σας πιστέψουμε τώρα;
Τα βίντεο που με τράβηξε,
είναι όλα στον υπολογιστή του.
Σε ένα με χτυπάει κιόλας.
ΠΟΛΙΤΙΣΜΙΚΗ ΕΠΑΝΑΣΤΑΣΗ
ΚΑΝΕΝΑ ΑΡΧΕΙΟ
Εδώ ήταν όλα!
Κυρία Ανάνζιο, ώρα να πάμε στο Τμήμα.
- Τι ακριβώς πρέπει να εντοπίσω; - Οτιδήποτε ασυνήθιστο.
Συγγνώμη γι' αυτό που σου είπα.
Ότι δεν φέρεσαι σωστά.
- Δεν πειράζει. - Πειράζει.
- Σκέφτομαι αυτά που έκανα και... - Τρελαίνεσαι.
Τις νύχτες ξυπνάς κλαίγοντας. Εύχεσαι να μπορούσες να τα αλλάξεις.
Τα έχουμε ξαναπεί αυτά. Μου έχεις ζητήσει συγγνώμη.
Ξέρω ότι λυπάσαι, αλλιώς δεν θα το έλεγες.
Γιατί δεν κάνεις κάτι ώστε να μη χρειάζεται να απολογείσαι;
Λείπει το μπρελόκ που μου χάρισες.
Είσαι σίγουρος;
Ναι.
Γουάτσον.
Πώς πήγε;
- Σε ποιον ανήκει ο υπολογιστής; - Στον Ανάνζιο. Τον δανείστηκα.
Γιατί;
Επειδή
υποψιάζομαι ότι κάποτε περιείχε στοιχεία για την κακοποίηση.
Δεν φαίνεται να έχουν σβήσει τον σκληρό δίσκο.
Είπες ότι αυτή προσέλαβε τον Ραμίρεζ, για να τον σκοτώσει.
Το είπα.
Τότε γιατί προσπαθείς να τη βοηθήσεις;
Ξαναβλέποντας τα στοιχεία, πιστεύω ότι έκανα λάθος.
Κατηγορώντας τη, έβαλα άθελά μου το Τμήμα Αλλοδαπών
να χωρίσει μια αθώα γυναίκα από το παιδί της για πάντα.
Μπορείς να φτιάξεις λίγο από εκείνο το τσάι;
Αναρωτιέμαι, γιατί να μας πει για τη βιαιότητα του άντρα της
αν δεν ήταν σίγουρη ότι μπορεί να την αποδείξει;
Λες ότι κάποιος έσβησε τα αρχεία;
Δεν ξέρω. Δεν είμαι καλά τελευταία.
Είχες δίκιο για τον Λίαμ. Το μπρελόκ κλάπηκε, μου είπε το πρωί.
Έψαξα και το βρήκα, σε ένα ενεχυροδανειστήριο στο Κουίνς.
Ο ιδιοκτήτης ήξερε αυτόν που το έφερε. Μόλις τον βρουν, θα αφήσουν τον Λίαμ.
Συγχαρητήρια. Μήπως να αναλάβεις και την υπόθεση του Ανάνζιο;
Δεν σου τα είπα όλα.
Ο Λίαμ δεν είναι πρώην πελάτης. Είναι σκέτο πρώην.
Είχατε σχέση, χωρίς να είσαι συνοδοιπόρος νηφαλιότητας;
Τον γνώρισα στα Επείγοντα, όταν ήμουν ακόμα ειδικευόμενη.
Είχαν ληστέψει μια κυρία μπροστά του.
Έπιασε τον κλέφτη κι εκείνος τον χτύπησε. Του έκανα 39 ράμματα.
Έκανε χρήση τότε;
Όχι.
Αυτό έγινε μετά.
Τον έπεισα να μπει σε αποτοξίνωση. Ήταν καλύτερα όταν βγήκε,
αλλά μόνο για λίγο.
Η συνέχεια είναι προβλέψιμη.
Πολλά ψέματα, πολύς πόνος.
Το καλό είναι ότι έμαθα πώς να διαχειρίζομαι τέτοια άτομα.
Όταν παράτησα την Ιατρική, αποφάσισα να γίνω συνοδοιπόρος.
Η νεκροψία έδειξε ξηρό χρυσάνθεμο και φύλλο μουριάς στο στομάχι του Τρεντ.
Και τα δύο...
Χρησιμοποιούνται στην κινέζικη ιατρική. Συγκεκριμένα, για τον πόνο στα μάτια.
Πού το ξέρεις αυτό;
Ερεύνησα λίγο τα κινέζικα βότανα, αφού ήπια το τσάι σου
και βελτιώθηκε η υγεία μου.
Το θέμα είναι
ότι δεν μπορεί να είναι σύμπτωση.
Τον πυροβόλησαν στα μάτια, ενώ πονούσε κι έπαιρνε φάρμακα.
Στο διαμέρισμά του υπήρχε μια φωτογραφία του με φοιτητές.
Είχαν όλοι κόκκινα μάτια, από το φλας, εκτός από κείνον.
Ίσως κάτι να του μπλόκαρε το ταπίτουμ λούσιντουμ.
Το ανακλαστικό μέρος του αμφιβληστροειδούς.
- Μπορεί να είχε μελάνωμα. - Πάμε στον ιατροδικαστή.
Ξέρω ποιος οργάνωσε τον φόνο.
- Θα μου πείτε τι κοιτάω; - Κύτταρα μελανώματος.
Βρέθηκαν στα απομεινάρια των ματιών του Ανάνζιο.
- Είχε καρκίνο; - Στα μάτια.
Πολύ οδυνηρός και ανίατος.
Του απέμεναν μόνο μερικοί μήνες.
Είπες ότι ήξερες ποιος σκότωσε τον Ανάνζιο.
Ξέρω. Ο Ανάνζιο.
Ας πούμε ότι ήταν όντως ο άντρας που περιέγραψε η γυναίκα του.
Τη βασάνιζε, ψυχολογικά και σωματικά.
Τη βιντεοσκοπούσε σε σεξουαλικές πράξεις.
Ανακαλύπτει ότι το παιχνιδάκι του,
και σάκος του μποξ του, έχει δεσμό με τον βοηθό του.
Ένας άντρας με τάση προς τη βία,
σίγουρα θα σχεδίασε κάποια εκδίκηση.
Αλλά άρχισε να έχει πόνο στα μάτια.
Πηγαίνει σε γιατρό. Μαθαίνει τη μοίρα του.
Κακή τύχη, κακό κάρμα.
Δεν έχει σημασία. Ο Ανάνζιο κλονίστηκε.
Είχε μόνο το μυαλό και τον θυμό του.
Κατέστρωσε ένα σχέδιο για να εκδικηθεί τη γυναίκα του,
αλλά και για να λυτρωθεί από τον αργό και βασανιστικό θάνατό του.
Βρήκε τον Ραούλ Ραμίρεζ και τον προσέλαβε
για να γίνει δήμιός του.
Μπήκε στο διαμέρισμα του Ο' Μπράιεν, με κλεμμένο κλειδί.
Έβαλε στοιχεία που οδηγούσαν στον Ο' Μπράιεν, όπως το κινητό
που καλούσε τον Ραμίρεζ,
κι έγραψε μια συστατική που θα έδινε κίνητρο για φόνο.
Έμενε μόνο να καταστρέψει τα στοιχεία εναντίον του.
Πρώτον, τα ενοχοποιητικά βίντεο στον υπολογιστή.
Δεύτερον, τα μάτια του.
Αποδεικνύουν ότι αντιμετωπίζει μια μακροχρόνια, απαίσια αρρώστια.
Δεν θέλει να το μάθει κανείς,
για να μην αρχίσουν να τον ρωτούν αν ο ίδιος οργάνωσε τον φόνο του.
Το μόνο που δεν μπορεί να ελέγξει είναι ο απρόβλεπτος δολοφόνος του.
Ο Ραμίρεζ θα τον σκότωνε στο πάρκινγκ.
Τελικά τον σκοτώνει νωρίτερα, και το παρουσιάζει σαν ληστεία.
Αυτό ήταν το τελευταίο που ήθελε.
Ο Ανάνζιο θέλει να κατηγορηθεί ο Ο' Μπράιεν.
Δεν είναι τέλεια θεωρία, αλλά ταιριάζει.
Η σύζυγος και ο Ο' Μπράιεν μάλλον είναι αθώοι.
Ας πούμε ότι έχεις δίκιο.
Δεν μπορούμε να αφήσουμε τον Ο' Μπράιεν λόγω μιας θεωρίας.
Έχουμε το τηλέφωνο κι επίσημη ομολογία.
Η Τζουν;
Την παραδώσαμε στο Αλλοδαπών. Άρχισαν οι διαδικασίες απέλασης.
Αν όλο αυτό είναι ένα διαβολικό σχέδιο του θύματος,
τότε είναι πολύ καλό.
Άλλο κι αυτό.
Είπα μήπως το νέο σημείο με βοηθήσει με τα στοιχεία.
Κοιμήθηκες καθόλου;
Δύσκολο, όταν ένας ψυχοπαθής κατέστρεψε δύο ανθρώπους.
Τουλάχιστον, δύσκολο για κάποιους.
Πρέπει να κάνω μπάνιο πριν πάω στις φυλακές.
Συνέχισε.
Ο Ο' Μπράιεν κι ο Ραμίρεζ έμεναν όντως πολύ κοντά.
- Στημένο. - Ναι, αλλά...
Αν ήθελα να σε σκοτώσει κάποιος από τη γειτονιά, πώς θα τον έβρισκα;
Θα χτυπούσα πόρτες;
Οι πληρωμένοι δολοφόνοι δεν βρίσκονται εύκολα.
Αν σε περιορίζει η γεωγραφία.
Αν σε ήθελα νεκρό,
πού θα έβρισκα έναν Ραμίρεζ;
Από κατάλογο.
"Σεξουαλικοί παραβάτες".
Δολοφόνους δεν βρίσκεις στο διαδίκτυο, βρίσκεις όμως βιαστές.
Ανήκουν στους βίαιους εγκληματίες.
Δεν θα ήταν απίθανο να κάνουν και φόνο, με το αζημίωτο.
Βάζεις τη διεύθυνση του Ο' Μπράιεν,
βρίσκεις τον κοντινότερο εγκληματία.
Δεν ήταν ο πιο κοντινός, ένας άλλος εμφανίστηκε πρώτα.
Πήγαινε πίσω.
Ντένις Καμίνσκι.
"Καταδίκες για βιασμούς και κρυφές κάμερες σε τουαλέτες".
Μένει στο κτήριο του Ο' Μπράιεν.
Δεν καταλαβαίνω.
Αν ήθελε να ενοχοποιήσει τον Ο' Μπράιεν, γιατί δεν διάλεξε αυτόν εδώ;
Τον διάλεξε.
ΣΥΝΕΛΗΦΘΗ ΚΛΕΦΤΗΣ
Δεν ξέρω τι να πω.
Μην πεις τίποτα.
Δεν έκανες όσα σου καταλόγισαν.
Θα σε αφήσουν όπου να 'ναι.
Να προσέχεις.
Αυτό ήταν;
Συγγνώμη, περίμενα λίγη περισσότερη..
απογοήτευση.
Την άφησα πίσω μου πριν χρόνια.
Θέλω να καθαρίσω, Τζόνι.
- Λίαμ... - Αλήθεια.
Μετά από όσα έκανες, πρέπει έστω να προσπαθήσω.
Για σένα πρέπει να το κάνεις, όχι για μένα.
Θα μου βρεις ένα μέρος να πάω;
Η φίλη μου έχει την κλινική στην 59η οδό. Θα την πάρω να σου βρει θέση.
Πρέπει να το κάνεις για σένα.
Εγώ δεν θα σε περιμένω.
Εννοείτε
ότι ο Τρεντ ήταν πίσω από όλα;
Πριν προσλάβει τον Ραμίρεζ για να τον σκοτώσει,
δοκίμασε κάποιον Ντένις Καμίνσκι.
Εκείνος ήταν πιο καχύποπτος με τον άντρα σας
και ήξερε από εξοπλισμό παρακολούθησης.
Φοβούμενος ότι ήταν παγίδα της αστυνομίας, έβαλε κάμερα
στον διάδρομο έξω από το διαμέρισμα.
Όταν τον ξανακάλεσε ο μυστηριώδης ευεργέτης,
είπε ότι ήθελε επιπλέον χρήματα για να σκεφτεί την πρόταση.
Την άλλη μέρα,
η κάμερα έγραψε αυτό.
Τζουν; Τι γυρεύεις εδώ;
Χάρη στο βίντεο, ο κύριος Ο' Μπράιεν αφέθηκε ελεύθερος.
Αλλά εσείς δεν έχετε υπηκοότητα.
- Θα με απελάσουν; - Εξαρτάται.
Το εννοούσατε όταν είπατε ότι σκοπεύατε να παντρευτείτε;
Αν το εννοούσατε,
ο διοικητής έχει ήδη μιλήσει με έναν φίλο του στο Δημαρχείο.
Δεν υπόσχομαι τίποτα,
αλλά από ό,τι συμπεραίνω,
αν παντρευτείτε σήμερα,
το Αλλοδαπών θα σας αφήσει ήσυχη.
Δεν περίμενα ότι θα γινόταν έτσι, αλλά ναι!
Μπράβο, κύριε Ο' Μπράιεν.
ΚΛΙΝΙΚΗ ΟΔΟΥ 59 ΜΕΡΟΣ ΕΛΠΙΔΑΣ
Σου έστειλα μήνυμα. Δεν χρειαζόταν να έρθεις.
Όπως σου είπα τις προάλλες, η βαρεμάρα βλάπτει την υγεία μου.
Εξάλλου, ήθελα να γνωρίσω τον πρώην.
- Δεν πιστεύω ότι θα έρθει. - Τον περιμένεις, όμως.
Του δίνω άλλα δέκα λεπτά.
Αν πρέπει να πας κάπου...
Όχι απόψε, Γουάτσον.
Όχι απόψε.
Υποτιτλισμός: Μάνια Τσοχαταρίδου